GiliGold/VAD_KnessetCorpus huggingface dataset:
משה מזרחי: ראשית למרות התזה שלה אני שומע כעת שמשרד החינוך בעזרת האוצר פינה מבתי הספר הרבה מאוד גגות אסבסט.
משה מזרחי: כאן התזה שאם זה מתפרק אז הסכנה מתגברת, כך הבנתי וזה מה שקרה בבנימינה.
משה מזרחי: לך אני אומר, אני יושב כאן וקורא שלפני שנה דיברו על זה והגג הזה המסוכן עודנו קיים שם.
<תמר ברמן: לא.
משה מזרחי: אין לי מושג.
משה מזרחי: יש שם גג שהתפרק שענה לקריטריון המסוכנות.
משה מזרחי: אם זה טופל, הנה אני אומר את זה, נרשם - - -
<קרן הלפרין מוסרי: מאחר ואני הצפתי את המקרה, אני גם כתבתי בדף שממה שידוע לנו, תוקן גג האסבסט - - -
משה מזרחי: זה לא טוב שהוא תוקן.
משה מזרחי: כשהוא מתפרק זאת הסכנה.
משה מזרחי: לתקן אותו כבר אי אפשר.
<תמר ברמן: הלוח שעף.
<קרן הלפרין מוסרי: רק כדי להתחבר לסיום הדיון מהשנה שבעברה.
<קרן הלפרין מוסרי: ביקשה היושבת ראש הועדה בשנה שעברה, שיימסר לה מיפוי איפה יש עדיין אסבסט במוסדות חינוך ומה עם התהליך של הפינוי ההדרגתי של אסבסט כדי שבסופו של דבר כבר לא יהיה אסבסט במוסדות חינוך.
<קרן הלפרין מוסרי: השאלה, האם היא קיבלה כזה מיפוי?
משה מזרחי: ובכל זאת תרשום לך את בנימינה.
<רותם זהבי: בנושא של קרינה אנחנו עובדים במשותף יחד עם המשרד להגנת הסביבה.
<רותם זהבי: כאשר גם הם וגם אנחנו מסייעים לנושא של הבדיקות יחד עם הרשויות המקומיות.
<רותם זהבי: המשרד להגנת הסביבה התחיל עכשיו בסיוע תקציבי גם שלנו וגם מהמקורות שלהם, לבדוק מוסדות חינוך.
<רותם זהבי: לנו יש גם תקציב נפרד לצורך בדיקת מוסדות חינוך.
<רותם זהבי: אנחנו מנחים את קציני הביטחון והבטיחות שלנו ברשויות כיצד לפעול במידה ויש.
<רותם זהבי: יש כאן מערכת שלמה שמסייעת וגם מעדכנת את קציני הביטחון והבטיחות שלנו מה לעשות במידה ומזהים בעיה או שמתלוננים וכדומה,.
<רותם זהבי: ביחד אנחנו מטפלים בנושא הזה.
<רותם זהבי: יש לנו הנחיות בחוזרי מנכ"ל, יש לנו הנחיות.
<רותם זהבי: יש לנו מבדק ואנחנו מכשירים אנשים לעניין הזה.
<רותם זהבי: הנושא הזה נעשה בתיאום עם המשרד להגנת הסביבה.
<רוני רון: יש לי שאלה אליך בעניין של גזי קרקע.
<רוני רון: באזור תל אביב מה שבוצע באזור תע"ש מגן, לאור הסכנות העירייה יחד עם המשרד להגנת הסביבה הוציאו הנחיות שבבתי הספר מבצעים פעולות לאוורר מרתפים וכדומה.
<רוני רון: אני שואל אותה לאור המצג הזה שהצגתי פה, הוא הראה לכאורה שבינינו אין אף אחד שיודע בדיוק מה קורה.
<רוני רון: כאן המשרד להגנת הסביבה אומר 'עדיין לא גמרנו את הבדיקות'.
<רוני רון: האם אין מקום היום, ברמה של הגנה, להוציא הנחיות לפחות לאוורר על מנת שבאותם בבתי ספר שנמצאים בקרבת מקום הילדים לא יפגעו שם.
<רותם זהבי: בהחלט יש מקום.
<רותם זהבי: במידה והמשרד להגנת הסביבה יפנה אלינו אנחנו בהחלט ניישם את ההמלצה.
<רותם זהבי: תודה.
<ורד קירו-זילברמן: אני היועצת המשפטית של הוועדה.
<ורד קירו-זילברמן: ראשית אני מבקשת, אם אפשר בבקשה להעביר לוועדה את המסמך שאתם חיברתם לגבי הנהלים או ההנחיות.
<רותם זהבי: תפנו לשלמה קפואה שימסור עם הלוגו של המשרד להגנת הסביבה.
<רותם זהבי: אני יכול - - -
<ורד קירו-זילברמן: נציגי המשרד להגנת הסביבה, אם תוכלו להעביר את הבקשה של הועדה לראות את המסמך הזה?
<ורד קירו-זילברמן: שאלה נוספת, האם במהלך העבודה עבדתם גם מול מרכז המועצות האזוריות כי הן למעשה האחראיות על בתי הספר האלה, וגם למשרד החקלאות שאחראי על כל הנושא של חומרי הדברה, על הפיקוח - - - -
<רותם זהבי: כל הנושא היה בתיאום עם המשרד להגנת הסביבה ובתיאום עם משרד החקלאות, בוודאי.
<ורד קירו-זילברמן: זאת אומרת שאתם לא עבדתם איתו ישירות.
<ורד קירו-זילברמן: השאלה שלי היא האם זה עובר רק לתוך בית הספר או שיש גם הנחיות לעבודה משותפת מול המועצות האזוריות כיצד להנחות את החקלאים, כיצד לשתף פעולה עם הרשויות המקומיות, עם המוסדות החינוכיים?
<רותם זהבי: זה היום-יום של המשרד להגנת הסביבה, יש להם יחידות שעובדות בשטח עם פיקוח, זה מסודר.
<ורד קירו-זילברמן: אבל מי שלמעשה מפקח על החקלאים הוא משרד החקלאות.
<רותם זהבי: ויש גם יחידת פיקוח של המשרד להגנת הסביבה.
<ורד קירו-זילברמן: זה כשיש בעיות או מטרדים.
<רותם זהבי: רשות הטבע והגנים זכתה במרכז.
<רותם זהבי: יש ניטור - - -
<ורד קירו-זילברמן: אני יודעת וזה נכון, אבל אני אומרת שגם למשרד החקלאות יש תפקיד מרכזי.
<ורד קירו-זילברמן: שאלתי אם הוא היה חלק מהתהליך הזה.
<רותם זהבי: החבר'ה מהמשרד להגנת הסביבה בקשר יומיומי בכל מה שכתבנו.
<רחל סעדה: באירוע בבנימינה הם היו שותפים.
<ורד קירו-זילברמן: מי, משרד החקלאות?
<רותם זהבי: <קריאה:> הם היו בישיבה, אבל טענו שהם לא קשורים.
משה מזרחי: בכל זאת הם מוצאים פתרונות בשטח וגם מטפלים.
משה מזרחי: עובדה שהם הגיעו להסכמות גם עם החקלאי.
משה מזרחי: שאלה אחרונה למר רותם זהבי.
משה מזרחי: לפי הנייר של השר להגנת הסביבה בעניין הקצאה לניטור מוסדות חינוך.
משה מזרחי: תגיד לנו אתה כאחראי לנושא, כמה מתוך זה בוצע ויושם.
<גיל כהן: מהמשרד להגנת הסביבה, מנהל תחום קרינה בלתי מייננת.
<גיל כהן: בוועדה הקודמת, לפני שתי וועדות, הייתה המלצה לשים מערכת ניטור בבתי הספר, כלומר לעשות ניטור בבתי ספר בנושא קרינה.
<גיל כהן: לצורך זה אנחנו צריכים 5 מיליון שקל.
<גיל כהן: מדובר בלמעלה מ- 5,000 בתי ספר.
<גיל כהן: - - -
משה מזרחי: מה זה צריכים?
משה מזרחי: אפשר.
משה מזרחי: אנחנו מדברים כעת שמנובמבר יש.
משה מזרחי: השאלה שלי הייתה אם מנובמבר.
משה מזרחי: פניתי לצרכן, אתם נותן השירות, שאלתי אם הוא קיבל את השירות הזה.
משה מזרחי: הוא לא יודע לענות לי כי אתה קפצת.
משה מזרחי: תענה לי.
משה מזרחי: כאן כתוב: "5 מיליון שקל שהוקצו", דהיינו הם בתנועה.
<גיל כהן: עוד לא הגיע הכסף.
<גיל כהן: המשרד להגנת הסביבה עדיין לא קיבל את התקציב.
<גיל כהן: אין לנו את התקציב כדי לעשות את הניטור בכל בבתי הספר.
משה מזרחי: זאת אומרת שבנובמבר כשהשר כותב: "לאחרונה אושר תקציב".
משה מזרחי: בנובמבר כשהוא כותב את זה לאחרונה זה בטח אוקטובר,.
משה מזרחי: אושר ולא הועבר, זה מה שאתה מודיע לנו כאן.
<גיל כהן: צריך להעביר את הכסף.
משה מזרחי: מי צריך להעביר?
<גיל כהן: משרד האוצר צריך להעביר את הכסף למשרד להגנת הסביבה לבצע ניטור.
<גיל כהן: <קריאה:> אושר, אבל לא הועבר.
משה מזרחי: את זה רציתי לברר.
<גיל כהן: עם תקציב דל של משרד החינוך והמשרד להגנת הסביבה אנחנו מצליחים כן לעשות ניטור.
<גיל כהן: בשנה שעברה עשינו 50 בתי ספר והשנה זה יהיה 100 בתי ספר.
משה מזרחי: הבנתי, כלומר כולנו חיינו באופוריה שיש מנובמבר 5 מיליון שקל לניטור קרינה.
משה מזרחי: לא שלא נעשות פעולות, אני מבין שנעשה ניטור וכדומה, אבל הניטור רחב ההיקף מחויב ממציאות, ומיפוי במכה אחת – זה עוד חזון למועד.
משה מזרחי: אני אומר נכון?
משה מזרחי: זה רק לצורך ברור עובדות ולא כטענה.
<גיל כהן: דייקת.
<גיל כהן: בדיוק כך.
<סיגל אשר-שפי: אני עובדת עיריית פתח תקווה, אני מנהלת את המרכז לחינוך סביבתי ואני גם תושבת יהוד.
<סיגל אשר-שפי: אני אבקש לדבר על שתי הערים בקצרה.
<סיגל אשר-שפי: עיריית פתח תקווה היא עירייה אחראית והתחילה בפעולות ניטור עוד לפני כמה שנים.
<סיגל אשר-שפי: אני רוצה להביא דוגמה מפתח תקווה כדי לחדד למשרד החינוך מה קורה במגזר החרדי.
<סיגל אשר-שפי: אצלנו למשל משרד החינוך ניטר בכל המוסדות הממלכתיים והממלכתיים דתיים ובמוסדות החרדים לא טיפלו.
<סיגל אשר-שפי: עד שאנחנו האגף לאיכות הסביבה התערב ואכן העירייה נוקטת בפעולות.
<סיגל אשר-שפי: יש כאן איזו בעיה שנפלה בין הכיסאות, החרדים זו דוגמה אחת ויכולות להיות שבעמותות פרטיות יש ילדים, ילדי ישראל שלומדים בהן וכנראה שאין להם אבא שמטפל בהם.
<סיגל אשר-שפי: אני מבקשת להביא את זה לתשומת לב כי זה לא עלה כאן.
משה מזרחי: אני חושב שזו נקודה חשובה.
<סיגל אשר-שפי: זו עירייה שלוקחת אחריות ומקצה תקציב.
<סיגל אשר-שפי: אני תושבת יהוד, מאידך גיסא, יש שם עירייה שיש להם דוח קרינה והיא אינה משתפת את הציבור.
<סיגל אשר-שפי: יש כאן איזה בזבוז אנרגיה עצום.
<סיגל אשר-שפי: אני הורה לשני ילדים, פעילה סביבתית, אני רואה את הבזבוז הזה כשאנחנו מתגייסים להתנגד לעירייה.
<סיגל אשר-שפי: אני שואלת, כמו שחיליק ממלר"ז הציע, לדעתי יש כבר חוק "חוק שקיפות המידע" זה שייך לתחום הזה.
<סיגל אשר-שפי: מדוע שלא יחויבו הרשויות בכל הדוחות שקיימים בתחום שיפוטם לעלות אותם לידיעת הציבור - - - <קריאה:> הן כבר מחויבות.
<סיגל אשר-שפי: החוק כבר מחייב אותן, אבל לא תמיד מבצעות - - -
<סיגל אשר-שפי: אז כנראה יש בעיה.
<סיגל אשר-שפי: אני גם מבקשת לומר משהו נוסף.
<סיגל אשר-שפי: אני נוטה לקבל כאם, אני מדברת כאם ולא כעובדת באגף הסביבה, לא לקבל את הטענה שהחריגות הן מינוריות, כי עד שלא בודקים אנחנו לא יכולים לדעת.
<סיגל אשר-שפי: זה משהו שהוא בתחום הלא ודאי.
<סיגל אשר-שפי: גם כשאנחנו יודעים, נכון שאנחנו יכולים לשנות את סדרי הישיבה.
<סיגל אשר-שפי: נקודה נוספת, אנחנו חיים בעולם מאוד מאתגר.
<סיגל אשר-שפי: בין אם נרצה ובין אם לא נרצה אנחנו חשופים כל הזמן, גם ברחוב וגם בכביש יש קרינה גבוהה.
<סיגל אשר-שפי: כבלים של חשמל יש באלפים.
<סיגל אשר-שפי: אנחנו חשופים בין אם נרצה ובין אם לא נרצה.
<סיגל אשר-שפי: לפחות בביתנו ולפחות במוסדות החינוך שלנו ובמוסדות הציבור בהם שוהים הילדים שעות רבות, שם אני מצפה שהקרינה תהייה מינימאלית.
<סיגל אשר-שפי: אני יודעת על 2 מיליגאוס, בארה"ב זה התקן.
<סיגל אשר-שפי: מדוע כאן התקן צריך להיות 4?
<סיגל אשר-שפי: מדוע כאן אנחנו צריכים יותר חשופים.
<סיגל אשר-שפי: מה המסר שאנחנו מעבירים, זילות של חיי האדם?
<סיגל אשר-שפי: אל תשכחו שבריאות הציבור בסופו של דבר עולה כסף.
<סיגל אשר-שפי: זה חוזר אלינו ה כשחולים.
<סיגל אשר-שפי: אני רציתי לעלות את הנקודות הללו.
<סיגל אשר-שפי: מאוד אחראי לדבר אבל לא בהכרח לעשות.
<סיגל אשר-שפי: יש כאן בעיות קשות, אנחנו מבזבזים אנרגיות וגם כספים, גם מוראלית.
<סיגל אשר-שפי: העירייה צריכה בסך הכול לפרסם את הדוח ולהגיד איך היא מטפלת בזה, אבל היא לא עושה את זה.
משה מזרחי: אמרת דברים יפים.
משה מזרחי: נעתיק אותם לסיכום הישיבה הזאת.
משה מזרחי: חוץ מזה בא לי לענות לך, לפעמים מתחשק לי לקחת כל מיני אנשים שעוסקים בחינוך ובכל מיני בדברים אחרים, לקחת אותם לכל מיני בתי ספר כדי לראות איך הם נראים פיסית, לראות באמת את הפינות הנידחות שהקרינה היא הדבר האחרון שאנחנו צריכים כאן לשבת ולהיות מוטרדים ממנה.
משה מזרחי: הזיהום שם הוא מסוגים אחרים לגמרי, זו הזנחה פושעת, אבל זה לא הנושא.
משה מזרחי: אני רוצה שנכנס לפרופורציות גם בדיון הזה.
משה מזרחי: מהשלטון המקומי היה אומר להיות מישהו?
משה מזרחי: היו?
משה מזרחי: שולחים נציגים ומאחר ובכל הוועדות מתקיימים דיונים שנוגעים לעניין, חלק נאלצים לרוץ מוועדה לוועדה.
משה מזרחי: אני זוכר את זה מיום הבטיחות, הייתי צריך להתרוצץ בשש ועדות לפני הכנס הגדול שעשיתי.
משה מזרחי: לרוץ בין הועדות ולומר שתי מילים לוועדה א', אחר כך בוועדה ב' ו-ג', כמי שיזם את היום.
משה מזרחי: אני מניח שזה מה שקורה עם דב חנין וגם הנציגים שהיו צריכים לצאת כי יש בעלי מקצוע שאין להם תחליף, כמו חיליק ממלר"ז ששמעתם שהוא נאלץ ללכת.
<ישעיהו בר אור: אני סמנכ"ל משאבי טבע במשרד להגנת הסביבה.
<ישעיהו בר אור: אני מצטער שיכולתי להגיע רק עכשיו.
משה מזרחי: זה ברור, לפני רגע הסברתי למה זה קורה.
<ישעיהו בר אור: אני אבקש להשלים מה שנאמר כאן קודם בנושא הדברה חקלאית בסמוך למוסדות חינוך, מקרה בנימינה ומקומות אחרים שזה קורה.
<ישעיהו בר אור: אדוני ביקש את הנוהל הכתוב, כמובן, הוא ישלח אליך מחר, אין בעיה בכלל.
<ישעיהו בר אור: הנוהל, משרד החינוך דיבר דברים שבתאום, גובש ברמת אנשי המקצוע.
<ישעיהו בר אור: נוהל שמביא במרב את ההגנה על בתי ספר מפני ריסוסים חקלאים שגם בהם יש צורך, אבל צריך למנוע אותם בקרבת מוסדות חינוך.
<ישעיהו בר אור: אני אבקש להוסיף מעבר להתחייבות לשלוח את הנוהל עצמו, למעשה זו גם סוגיה תכנונית.
<ישעיהו בר אור: כי, כאשר מאשרים בנייה של מוסד חינוך בשטח חקלאי יוצרים כבר ברמה התכנונית את הקונפליקט.
<ישעיהו בר אור: בעניין זה באנו בדברים עם משרד הפנים בוועדות תכנון ובנייה.
<ישעיהו בר אור: יש כבר דו-שיח מקצועי איתם, לא יצא מזה דבר, אבל זה התפקיד שלנו, העבודה שלנו לקדם בעיקר את הנושא התכנוני הזה.
<ישעיהו בר אור: עד אז הנוהל - - -
משה מזרחי: משרד החינוך שותף למהלך הזה, בעיניי הוא חשוב כאין כמותו.
משה מזרחי: <קריאה:> אני זה שכתב אותו יחד עם הנציגים.
משה מזרחי: בשמך פשוט עזרתי לו להזכיר את זה.
משה מזרחי: משרד הבריאות, אם יש מה להוסיף נשמח לשמוע.
משה מזרחי: הרי בסופו של דבר אנחנו מדברים על הבריאות.
<איזבלה קרקיס: זו בדיוק הנקודה ממנה רציתי להתחיל.
<איזבלה קרקיס: יש כמה נקודות חשובות.
<איזבלה קרקיס: לדעתנו מבחינת השותפות שלנו בוועדות תכנון ובנייה, לדעתנו זו נקודה מאוד חשובה.
<איזבלה קרקיס: אנחנו נמנעים מכך מאחר שאין לנו כרגע נציג בוועדות האלה, זה קצת מקשה על העניין.
<איזבלה קרקיס: לדעתנו זה נקודה שמבחינת ההשלכות הבריאותיות אין לנו אפילו אפשרות להגיד כאן מילה.
<איזבלה קרקיס: כאן הדבר החשוב ביותר, לדעתנו זה הזמן הנכון ביותר להזכיר לכולם שההשתתפות שלנו חשובה ברמה התכנונית מתחילת הדרך והלאה כדי שנמנע אחר כך את רוב הבעיות והטיפול בהן, את התלונות התושבים בהקשר להשלכות הבריאותיות.
<איזבלה קרקיס: זה משהו כללי מבחינת תכנון הפרויקטים הגדולים בכלל ומוסדות חינוך בפרט.
<איזבלה קרקיס: נקודה נוספת ספציפית יותר.
<איזבלה קרקיס: אנחנו שותפים לטיפול בהרבה מפגעים שקשורים לבריאות האוכלוסיות הרגישות, כולל רגישות הילדים.
<איזבלה קרקיס: החל מתחילת הדרך לקביעת תקנות.
<איזבלה קרקיס: אפילו ב"חוק אוויר נקי" קודם כל ההתייחסות הייתה התייחסות בריאותית ולאחר מכן יישומית.
<איזבלה קרקיס: ההתייחסות הבריאותית כוללת התייחסות לאוכלוסיות הרגישות שהם קודם כל הילדים.
<איזבלה קרקיס: כך שרוב התקנות שנקבעו הן בהתייחסות לאוכלוסייה רגישה כמו הילדים.
<איזבלה קרקיס: נכון להיום, אנחנו מקדמים גם את הביצוע של הבדיקות ולא רק מסביב למבנים אלא תוך מבנים במוסדות חינוך.
<איזבלה קרקיס: אנחנו בשיתוף פעולה עם נציגי המשרד להגנת הסביבה.
<איזבלה קרקיס: אני לא רואה כאן את דוקטור צור.
<איזבלה קרקיס: אנחנו יוזמים את הבדיקות תוך מבנים במוסדות החינוך כדי להבין את מגוון המזהמים שעלולים להיות קשורים לבריאות הילד.
<איזבלה קרקיס: בינתיים זה לא יצא לפועל.
<איזבלה קרקיס: כן היינו רוצים לקדם את הפרויקט הזה יחד עם משרד החינוך.
<איזבלה קרקיס: הבנתי שיש התקדמות בנושא הזה, אבל עדיין לא יצאה לפעול רשימת החומרים שאנחנו מקדמים את הבדיקות להבנת רמת החשיפה של הילדים ובכלל לקבל תמונת מצב בנושא זה.
<איזבלה קרקיס: בקשר לאסבסט ולקרינה, משרד הבריאות שותף מלא בקביעת תקנות ו/או המלצות בנושאים השונים.
<איזבלה קרקיס: אני אישית שותפה בוועדה להתמודדות עם מפגעי אסבסט.
<איזבלה קרקיס: אנחנו מדברים על כל מקרה לגופו של עניין.
<איזבלה קרקיס: צריך להבין, זה לא נאמר קודם, אבל כשאנחנו מדברים על אסבסט, נכון להיום יש שני סוגי אסבסט שמקובל לדבר בעולם.
<איזבלה קרקיס: כאשר אנחנו מדברים על אסבסט פריך הוא החשוב ביותר מבחינת סיכון בריאות, הוא המסוכן ביותר.
<איזבלה קרקיס: קודם כל הטיפול להסרת לוחות של אסבסט פריך.
<איזבלה קרקיס: תמר דברה באופן כללי.
<איזבלה קרקיס: אני רציתי להבהיר את הנקודה הזאת - - -
משה מזרחי: זה חשוב וחבל שלא אמרת את זה קודם.
<איזבלה קרקיס: לגבי צמנט אין השלכות בריאותיות, הן מזעריות אם לא מינימאליות.
<איזבלה קרקיס: כאשר מדובר על לוח תקין אין סכנה בריאותית מאסבסט צמנט.
<איזבלה קרקיס: לגבי קרינה, משרד הבריאות יחד עם המשרד להגנת הסביבה נתן המלצות.
<איזבלה קרקיס: משרד החינוך אימץ את ההמלצות של שני המשרדים להתנהלות בבתי ספר עם קרינה בלתי מייננת, כולל קרינת טלפון סלולר כולל שימוש ב-WIFI ולוחות חשמל.
<איזבלה קרקיס: כך שהעבודה נמשכת.
<איזבלה קרקיס: אנחנו שוב מדברים על המעורבות שלנו בנוגע לרמות קרינות ספציפיות במוסדות החינוך כדי שתבוצענה בדיקות.
<איזבלה קרקיס: תודה.
משה מזרחי: יש מישהו שיש לו לחץ מקרינה שהוא בלתי נכבש לדבר?
משה מזרחי: הדיון הזה היה חשוב.
משה מזרחי: אני מודה שאותי הוא לימד בכל מיני היבטים.
משה מזרחי: אחד הדברים שמטריד את מנוחתי, ואני יודע שיש כל כך הרבה גורמים שהם חלק מהסוגיה או מהפעילות הזאת, אני לא בטוח שאנחנו תמיד קול קורא של הועדה.
משה מזרחי: אני קורא לרשויות כן לשתף פעולה וכדומה.
משה מזרחי: אתם מכירים את זה.
משה מזרחי: מאוד טורד את המנוחה, לאורך כל הדרך ובעיקר לגבי מוסדות חינוך ומוסדות ציבור העניין שאין תקינה סדורה או הנחיות תכנוניות איפה נחוץ ואיפה הכי בריא, איך הכי נכון להקים מוסד חינוך.
משה מזרחי: דיבר על כך חיליק ממלר"ז, שבאמת מרבית התשתית או חלק גדול ממנה בעצם נבנתה בעבר ונמצאת במה שקיים, אז לא היו מודעים לכל מיני תופעות כאלה ואחרות שמסכנות את הבריאות.
משה מזרחי: אבל, כל מה שאנחנו מדברים עליו היום כמסכן, נדמה לי שהוא מונח על השולחן כבר עשר שנים, אני קמצן כשאני אומר עשר, ובכל זאת מוסדות חינוך ממשיכים לקום במקומות אנורמאליים או במצב שמסכן את בריאות הילדים שלנו.
משה מזרחי: העיר כאן מישהו על הבעיה החריפה של מיקום באזורי סיכון תחבורתיים.
משה מזרחי: זו דוגמה, כלומר מה חדש פתאום עכשיו.
משה מזרחי: איפה הקול קורא הזה של המשרדים השונים לשתף פעולה ולהוציא תבחינים שהם מכאן ואילך?
משה מזרחי: אנחנו סובלים, מהיום להוציא תבחינים או תו תקן.
משה מזרחי: זה מה שמנסים לעשות בהצעת החוק, ספק בעיניי אם היא תעבור, אני מאוד מקווה שהיא תעבור.
משה מזרחי: היא מאוד רחבה ומאוד מקיפה ומייצרת איזה קורת גג לתכנון ראוי לשמו.
משה מזרחי: אני מבין שעכשיו החזירו אותה לוועדות תכנון הבנייה - - -
<קרן הלפרין מוסרי: לתיאום בין משרדי, להבנתי.
משה מזרחי: סליחה שאני מעיר את זה כאן, זה מעיד, וכל הזמן עולה שועדת התכנון צריכה להיות בהתערבות של אנשי מקצוע, למשל בנוגע למיקום בית הספר או כל מוסד חינוכי אחר.
משה מזרחי: כעת אתה גם מוציא את אלה שאמורים להיום המתריעים בשער, חבל על הזמן, לאן אנחנו יכולים להגיע?
משה מזרחי: ואני מקווה שזה ישתנה.
משה מזרחי: אני מבקש כמה דברים.
משה מזרחי: המכתב המנחה המשותף שהוא דוגמה למה לא מרחיבים אותו גם להיבטים אחרים, למה לא מורידים אותו לוועדות תכנון ובנייה, למה לא משתפים את השלטון המקומי שיהיו חלק מהעניין.
משה מזרחי: הוועדה רוצה כמובן לקבל את העתק של המכתב.
משה מזרחי: הוועדה פונה גם לשר להגנת הסביבה לברר מה קרה עם ה-5 מיליון שקל שאושרו בנובמבר 2013.
משה מזרחי: ותכנית הניטור "אורנים" הגדולה שמשום מה לא יצאה לפעול למרות שעושים דברים.
משה מזרחי: בו זמנית, הוועדה פונה לשר האוצר, לשאול על מה שאושר, בהנחה שאכן אושרו 5 מיליון שקל, מדוע הם לא הועברו למטרה הראויה והנחוצה הזאת.
משה מזרחי: כמובן נוציא מכתב לכאן ולכאן.
משה מזרחי: מאחר ונשארו כאן שני דברים פתוחים שעלו כאן, האחד הוא האסבסט שאתה לקחת על עצמך לבדוק קב"ט משרד החינוך.
משה מזרחי: אני מבקש דיווח לוועדה, לא ניתן לכם מועד, אבל בהקדם מה נעשה עם בנימינה וכמובן המשך הטיפול ברמת השרון בכל מה שעלה כאן לגבי הבדיקה התוך מבנית.
משה מזרחי: אנחנו מבקשים לדעת כדי להיות שקטים.
<רוני רון: אם אתם מקבלים את אולי גם לשקול הנחיות כמו שעשו בתל אביב, הנחיות, למוסדות החינוך לאוורור עד שנברר את הדברים.
משה מזרחי: אתה אומר בינתיים.
משה מזרחי: עד שנבדוק את הקרינה.
משה מזרחי: את זה אנחנו רוצים לדעת תוך שבועיים.
<ברוך ובר: ההנחיות כבר ניתנו.
משה מזרחי: אנחנו רוצים לדעת.
משה מזרחי: תוך שבועיים.
משה מזרחי: אנחנו מבקשים מענה לדעת מה קרה פה.
משה מזרחי: זה משהו שמונח כאן על השולחן.
משה מזרחי: אני לא יכול להתעלם, גם לא הוועדה וגם כל אחד מהיושבים כאן לא יכול להגיד 'אדוני, שמעתי אני הולך'.
משה מזרחי: אני מבקש תשובה.
משה מזרחי: העניין שהזכרתי בפתיח שהוא מטריד מנוחה והוא קשור להיבטים שונים.
משה מזרחי: כאן אנחנו מדברים נישה מאוד מסוימת מתחום הבטיחות, יש סוגיות יותר רחבות שנוגעות לבטיחות בכלל.
משה מזרחי: נוגעים בזה הרבה מאוד גופים ואף אחד לא מרכז את המידע כמו שאנחנו שומעים.
משה מזרחי: צריכים לעשות הצלבת מידע של הגופים השונים.
משה מזרחי: זה מטורף, העובדה שאין גוף לאומי שמרכז את נתוני הבטיחות מכל הגורמים.
משה מזרחי: ריכוז מידע שממנו אתה גם יכול לייצר מדיניות מכוונת מדינתית, לא אלתור ולא גופים שעושים עבודת קודש ובצעם עושים את תפקידה של המדינה.
משה מזרחי: החור השחור הזה עולה גם פה ועולה גם במקומות אחרים.
משה מזרחי: אני יודע שהייתה מחשבה ללכת קדימה עם העניין.
משה מזרחי: אני הייתי מאוד שמח שממשלת ישראל תקדיש לזה כמה דקות לעניין מי צריך להוביל.
משה מזרחי: יש גורמים קיימים שיכולים לרכז את הנתונים.
משה מזרחי: כעת אני קורא לכל מי שעוסק בזה ואכפת לו, תשתפו אותנו.
משה מזרחי: דיברנו על שקיפות וכדומה, בעניין הזה מחויבים ומחויבים לפרסם את התוצאות.
משה מזרחי: האחד, לשתף את במיוחד הציבור שהילדים שלו לומדים שם.
משה מזרחי: לכן אני קורא לכל מי שיש לו חלק בזה, קחו את ועד ההורים הארצי ותעשו איתם פעולה משותפת.
משה מזרחי: אין כמו הציבור ההורים שהילדים שלהם חשופים שם.
משה מזרחי: ותעשו בהם קרדום לחפור בו ומנוף ללחוץ גם על השלטון המקומי וגם על הרשויות המקומיות.
משה מזרחי: תשמעו לי, אנשים שאכפת להם ושילדיהם נמצאים במקום בו יש סכנה, הם ידאגו לסגור את המקום.
משה מזרחי: משביתים בתי ספר על כל מיני דברים ובמקום שיש בו סכנה, אני מאמין שהלחץ של ההורים יניב פעולה.
משה מזרחי: זו הצעה טובה שלי.
משה מזרחי: אני מודה לכם מאוד שהייתם סבלנים, שיהיו לנו בשורות טובות גם בהקשר למה שקורה לנו בימים האחרונים.
עמרם מצנע: אחר הצהריים טובים.
עמרם מצנע: אנחנו מתנצלים על העיכוב בתחילת הדיון.
עמרם מצנע: היה לנו דיון לא פחות חשוב.
עמרם מצנע: אישרנו סוף סוף, אחרי עיסוק של 13 שנים, חוק שעוסק בזכויות תלמידים בבתי ספר על-תיכוניים בתחום לקויות למידה.
עמרם מצנע: אישרנו אותו.
עמרם מצנע: הוא יגיע, אני מקווה, בשבועיים הקרובים לקריאה שנייה ושלישית.
קארין אלהרר: זה יום היסטורי.
עמרם מצנע: הנושא הוא יישום חוק חינוך חינם לילדים חולים.
עמרם מצנע: נדהמתי לשמוע שהחוק שחוקק לפני 13 שנה לא יושם עד היום כי לא נקבעו לו תקנות.
עמרם מצנע: מה שהביא אותנו באופן יותר קונקרטי לעיסוק בנושא הזה זה כמובן המכרז החדש של משרד החינוך בנוגע למתן שירות של בתי ספר בבתי חולים.
עמרם מצנע: לאחרונה אנחנו נתקלים בכמה הזדמנויות - -
<קריאה: סליחה, לא בבית חולים, אלא בבית.
עמרם מצנע: זה בבתי חולים ובבית.
עמרם מצנע: אנחנו לאחרונה עוסקים בוועדה הזאת בבעייתיות ביישום חוק המכרזים בשירותים שמשרד החינוך נותן על פי חוק או על פי נוהל.
עמרם מצנע: משרד החינוך, בגלל כל מיני סיבות מקדמת דנא, הפריט את השירותים האלה.
עמרם מצנע: המכרזים יוצרים בעיה של החלפת מקל, החלפת אחריות, בעייתיות בניסיון מצטבר שעלול ללכת לאיבוד.
עמרם מצנע: אני אומר את זה בכללי.
עמרם מצנע: זה לא רק לנושא שלשמו התכנסנו.
עמרם מצנע: זה בנושאים רבים אחרים.
עמרם מצנע: אני מקווה מאוד שהנוהלים החדשים שהוסכם בין משרד החינוך למשרד האוצר ולוועדה יאפשרו לוועדות המכרזים יותר גמישות ויותר הבנה לגבי סוג המכרזים שלא יכולים להתנהל באופן הרגיל והמקובל שלהם.
עמרם מצנע: אני מניח שהנוהל הזה, שאמור להיכנס לתוקף די בקרוב, ינוצל על ידי משרד החינוך.
עמרם מצנע: אנחנו פשוט רוצים שהנוהל הזה ינוצל היטב בכוונה שלשמה הוא נוצר, כדי לאפשר בתחומים האלה, למרות שהם הופרטו - - אני המלצתי להחזיר אותם למשרד החינוך, אבל זה כרגע לא הדבר הרלוונטי.
עמרם מצנע: צריכים להבין שבסוף השירות לאזרח , לפרט נפגע בצורה משמעותית בגלל ששמנו על עצמנו כל מיני כבלים בירוקרטיים שמחטיאים את המטרה שלשמה נועד השירות הזה.
עמרם מצנע: זה רק לפתיחה.
עמרם מצנע: הדיון הזה הוא דיון משותף של הוועדה לזכויות הילד בהנהלתה ובראשותה של חברת הכנסת אורלי לוי-אבקסיס וועדת החינוך.
עמרם מצנע: נמצאת איתנו חברת הכנסת קארין אלהרר, שמלווה באופן מאוד הדוק את הנושאים השונים שקשורים לזכויות אנשים, מבוגרים וילדים בעלי צרכים מיוחדים ובכלל.
אורלי לוי אבקסיס: אני רוצה לברך אותך, חבר הכנסת עמרם מצנע, ולציין שלדיון המשותף הזה יש משמעויות רבות.
אורלי לוי אבקסיס: שיתוף הפעולה בין שתי הוועדות מאוד חשוב מהבחינה הזאת של לשדר למשרדים הרלוונטיים שאנחנו משתפים פעולה ויש בינינו תמימות דעים בקשר לחלק מהשירותים שהמשרדים מחויבים לתת.
אורלי לוי אבקסיס: על הדרך שהם בוחרים לעשות את זה הם נתונים לביקורת, לא של ועדה אחת, לפחות של שתי ועדות.
אורלי לוי אבקסיס: שיתוף הפעולה פה מאוד חשוב בנראות וגם בתוכן.
אורלי לוי אבקסיס: אני רוצה להשלים ולומר שהמכרז שעליו אנחנו דנים היום בנושא של תללי"ם -החינוך הביתי לילדים בעלי צרכים מיוחדים, הוא המשך לדיון שערכנו בוועדה שלי.
אורלי לוי אבקסיס: הבנתי שעשית גם ועדת המשך פה אצלך בנוגע למכרז אחר שיצא תחת ידיו של משרד החינוך שמזעזע לא פחות.
אורלי לוי אבקסיס: הקריטריונים כשאנחנו מדברים על בריאות לתלמיד עם הצרכים המיוחדים ירדו ברמה כזאת שהם נהיו מתחת לדרישה של הבריאות של התלמיד הרגיל במערכת הפורמאלית.
אורלי לוי אבקסיס: זה אחד מהדברים האבסורדים.
אורלי לוי אבקסיס: מה שגרם לכך זה הניתוק ממשרד הבריאות.
אורלי לוי אבקסיס: משרד הבריאות הוא זה שקבע את התנאים המינימאליים.
אורלי לוי אבקסיס: אני חושבת שבנושאים האלה משרד הבריאות צריך להיות זה שמכתיב, זה שמפעיל.
אורלי לוי אבקסיס: לא צריכה להיות פה הפרטה.
אורלי לוי אבקסיס: דעתנו נאמרה לא פעם אחת.
אורלי לוי אבקסיס: משרד הבריאות שם לנגד עיניו דברים מסוימים שמתחתם אי אפשר לרדת.
אורלי לוי אבקסיס: כל ההפרטה של המכרז נעשתה כדי לחסוך כמה מיליונים, מה שעלה למדינה הרבה יותר כי היו התקשרויות נוספות תוך כדי.
אורלי לוי אבקסיס: מבקר המדינה גם נתן את דעתו על כך שזה לא הוכן כראוי במשרד האוצר.
אורלי לוי אבקסיס: לא שאלו את משרד החינוך בנוגע להפרטה.
אורלי לוי אבקסיס: דווקא הנושא של התלמיד עם הצרכים המיוחדים נשאר במשרד החינוך ולא הועבר, כמו בריאות התלמיד הרגיל, למשרד הבריאות.
אורלי לוי אבקסיס: הקטסטרופה מתחדדת כאשר אנחנו מדברים על כך שכאשר נוצר מכרז חדש אף אחד - כך גילינו בוועדה הזאת - לא התייעץ עם משרד הבריאות מה חייב להיות במכרז, מאיפה אסור לרדת, מה התנאים המינימאליים להגשה של מועמדות למכרז, מי המפעיל, באיזה שעות.
אורלי לוי אבקסיס: הורידו את מספר השעות או הוסיפו יותר תלמידים על מספר קטן יותר של רופאים.
אורלי לוי אבקסיס: זה רק חלק מהדברים.
אורלי לוי אבקסיס: כשאנחנו ניסינו להבין מי בנה את המכרז - - השיקול היחידי שהיה, היה החיסכון בכסף.
אורלי לוי אבקסיס: זה השיקול היחידי הרלוונטי בעיני משרד החינוך.
אורלי לוי אבקסיס: אני מזדעזעת, כי לא ייתכן שאנחנו מדברים על בריאות של תלמידים עם קשיים אמיתיים, עם קושי בריאותי, עם רמה של דרישה של תנאי סף מינימאליים, ומשרד החינוך עושה את המכרז בלי להתייעץ עם משרד הבריאות.
אורלי לוי אבקסיס: חזית הכל זה הרכש, איך אנחנו חוסכים ועל הגב של מי אנחנו חוסכים?
אורלי לוי אבקסיס: ישנן אוכלוסיות שאנחנו לא יכולים לעשות את החיסכון על הגב שלהן.
אורלי לוי אבקסיס: לאחר שעשינו את הדיון הסתבר שגם בנושא של תללי"ם במכרז שעליו אנחנו דנים נעשו דברים דומים מאוד.
אורלי לוי אבקסיס: אני רוצה לדעת מי עזר למשרד החינוך לכתוב את המכרז הזה.
אורלי לוי אבקסיס: אולי זה ייתן לנו עוד הצצה למה שעומד מאחורי הדברים.
אורלי לוי אבקסיס: החלטנו, יחד עם היועצת המשפטית של הוועדה שנמצאת פה, לפנות למבקר המדינה לגבי כל ההליך.
אורלי לוי אבקסיס: אנחנו גם המלצנו לעצור מיד את המכרז, כי אין בו שום היגיון, בטח לא בנושא הבריאותי של הילדים האלה, שזה עד כדי סכנת חיים.
אורלי לוי אבקסיס: כאן אנחנו מגלים שבנושא של החינוך הביתי או החינוך בבתי החולים לילדים עם הצרכים המיוחדים האלה נעשה קיצץ שלדעתי הוא דרמטי.
אורלי לוי אבקסיס: אם אנחנו מסתכלים על המכרז הקודם, שצריך להיות איזה שהוא סף מסוים שממנו אי אפשר לרדת.
אורלי לוי אבקסיס: אז אי אפשר להוריד את הקריטריונים, להוריד את שעות הלימוד.
אורלי לוי אבקסיס: אדרבא, אתם מוציאים מכרז, אז או שאנחנו משתפרים במתן השירות, או שאנחנו מקבעים כי מבחינה כזאת או אחרת אי אפשר לגייס תקציבים נוספים.
אורלי לוי אבקסיס: בשורה התחתונה, אדוני יושב-ראש ועדת החינוך, אני אתן לך דוגמה.
אורלי לוי אבקסיס: היקפו המשוער של סל הסיוע במכרז הוא 175 אלף שעות מורים ו-15 אלף שעות סיוע.
אורלי לוי אבקסיס: במכרז הקודם היה 210 אלף שעות מורים ו-20 אלף מתגברים, כולל ההוראה בחודשי הקיץ.
אורלי לוי אבקסיס: חברים, 30 אלף שעות נעלמו לנו.
<קריאה: זה כסף.